cyanic-selkie/wikianc huggingface dataset:
Alpbach
Tänapäevane Alpbach
Alpbach on ka tuntud suusakeskus, kust leiavad jõukohaseid suusaradu nii algajad, edasijõudnud kui ka suurte kogemustega suusatajad. Aastatel 2006–2007 avati uus tõstuk, mis on gondel ja võimaldab inimestel liikuda Inner-Alpbachist Wiedersbergerhorni tipu lähedale (mägi, mida kasutatakse kõigi radade jaoks). Alpbach on ka populaarne rohkem suusatajate kui lumelaudurite hulgas, kuna puuduvad ekstreemsed rajad, kuid see on väga populaarne koht algajatele lauduritele, või neile, kes soovivad oma lumelauakirge taaselustada. Seiklushimulistele on ka renn. Külas on kaks suusakooli, esimene on Sepp Margreiteri 1932. aastal loodud esialgne suusa- ja lumelauakool Alpbach-Inneralpbachi rajal (liidumaal tõendatud suusainstruktor ja suusagiid). Teine on Alpbachi aktiivne suusakool.
Gravensteen
Leie ja Schelde ühinemiskohast sadakonna meetri kaugusele jääv Gravensteen on üks kaunimaid keskaegseid linnuseid Belgias, kõrvuti Bouilloni, Beerseli, Corroy, Sint-Pieters-Rode, Lavaux' ja Vêves'i lossiga.
Ajalugu
Esimene kindlusehitis rajati Gravensteeni kohale 9. sajandil, kaitseks viikingite sõjaretkede eest.
Linnus selle praegusel kujul on rajatud 1180. aastal, 1176. aastal tules hävinud eelmise linnuse asemele. Linnus ümbritseti müüriga, milles on 24 kaitsetorni.
Eri aegadel on linnuses asunud rahapaja, vangla ja riidevabrik.
Jaanuar 2012
Jaanuar 2012, kroonika
2012. aasta jaanuar algas pühapäeval ja lõppes 31 ööpäeva pärast teisipäeval.
Tatjana Oja
Tatjana Oja (aastani 1979 Tatjana Halina;, sündinud 21. aprillil 1957 Obojanis Kurski oblastis) on Eesti bioloog.
Michael Dal Colle
Michael Dal Colle (sündinud 20. juunil 1996 Richmond Hillis Ontario provintsis) on Kanada jäähokimängija, kes mängib Soome kõrgliigaklubis HC TPS ründajana vasakäärel.
Aastatel 2012–2016 mängis ta Ontario Hockey League'i (OHL) klubis Oshawa Generals, viimasel hooajal lisaks Kingston Frontenacsis. 2015. aastal tuli ta Generalsiga OHL-i meistriks.
Tatjana Oja
Elulugu
Tatjana Oja on rahvuselt venelane, teenistuja tütar ja Tõnu Oja abikaasa.
Lõpetas 1974 Voronežis keskkooli, 1979 bioloogina Voroneži ülikooli. Diplomitöö tegi NSVL TA Biokeemia ja Mikroorganismide Füsioloogia Instituudis. Aastast 1993 Tartu Ülikooli botaanika ja geoökoloogia instituudi doktorant, Ph.D. (botaanika ja mükoloogia, 1998, TÜ), väitekiri "Isoenzyme diversity and phylogenetic affinities among the Eurasian annual bromes (Bromus L. Poaceae)". Oli 1979–94 TÜ taimesüstemaatika ja geobotaanika kateedri insener ja vanemlaborant, 1998–98 EPMÜ ZBI teadur, 1999 vanemteadur, 1999–2004 Eesti Põllumajandusülikooli põllumajandus- ja keskkonnainstituudi erakorraline teadur, 2004– TÜ botaanika ja ökoloogia instituudi vanemteadur.
Michael Dal Colle
2014. aastal valis New York Islanders ta NHL-i draft'is viienda valikuna. Hooaja 2015/16 lõpus debüteeris Dal Colle American Hockey League'is (AHL) Islandersi tütarklubis Bridgeport Sound Tigers. 2019. aastal valiti Dal Colle AHL-i tähtede mängule. NHL-is debüteeris Dal Colle 13. jaanuaril 2018 mängus New York Rangersi vastu. NHL-is hakkas Dal Colle enam mänguaega saama hooajal 2018/19. Esimese värava lõi ta NHL-is 17. jaanuaril 2019 mängus New Jersey Devilsi vastu. Tema kõige resultatiivseim hooaeg NHL-is oli 2019/20, mil ta lõi neli väravat ja andis kuus väravasöötu. Hooajal 2021/22 mängis ta taas peamiselt Islandersi tütarklubis AHL-is.
DRAMi kondensaator
DRAMi kondensaator (ingl. k. > DRAM capacitor) on dünaamilise muutmälu üks põhi osiseid transistori kõrval. Mälu ühe infobiti kahele loogilisele olekule vastavad laetud ja laadimata kondensaator. DRAMis kasutatav kondensaator on enamasti plaatkondensaatori tüüpi. Rahvusvaheline pooljuhttööstuse teekaart (ingl. k. > ITRS- ) on juba aastaid toonud välja järgmiste põlvkondade DRAMi kondensaatorite parameetrite nõutavad väärtused. Neid väärtusi võetakse kui eesmärke DRAMi arendustöös. Kuivõrd Moore seaduse (ingl. k. > ) järgi üldine trend elektroonikatööstuses on üha vähenevad seadiste mõõtmed, vajatakse ka DRAM kondensaatorite puhul üha uusi lahendusi mõõtmete vähendamiseks ilma, et olulised parameetrid halveneksid. Olulisemad parameetrid on (sulgudes ITRS nõuded aastaks 2017): pisi|Planaarse DRAMi kondensaatori skeem pisi|"Peale" ehitatud DRAMi kondensaatori skeem pisi|"Auku" ehitatud DRAMi kondensaatori skeem pisi|Erinevate materjalide kõrge dielektrilise läbitavuse saavutamiseks vajalik lõõmutustemperatuur pisi|Erinevate dielektrikmaterjalide keelutsooni laius ja dielektriline läbitavus pisi|DRAMi kondensaatori materjalide, struktuuri, noodi ja bititiheduse muutumine läbi DRAMi ajaloo pisi|Torntüüpi DRAMi kondensaatori SEM pilt
(a) suur mahtuvustihedus (≥ 25 fF/mälurakk) (b) kõrge dielektriline läbitavus (≥ 60)
Michael Dal Colle
2022. aasta oktoobris sõlmis ta lepingu TPS-iga.
DRAMi kondensaator
(c) väikesed mäluraku mõõtmed (≤ 0,0024 µm2/mälurakk)
Michael Dal Colle
Dal Colle on isa kaudu Itaalia päritolu ja ema kaudu iiri päritolu.
DRAMi kondensaator
(f) väike kondensaatori dielektrikkihi paksus (≤ 7 nm)
(g) väike CET (ingl. k. > Capacitance effective thickness) (≤ 0,45 nm)
Nõuded DRAM kondensaatorile ning kasutatavad mäluraku struktuurid
Kondensaatori mahtuvus on võrdelises seoses tema pindala ja dielektrilise läbitavusega ning pöördvõrdelises seoses dielektrikkihi paksusega. Mahtuvuse suurendamiseks on seega võimalik suurendada kondensaatori pindala/dielektrilist läbitavust ja/või vähendada dielektrikkihi paksust. Kuivõrd trendiks on vähenevad mäluraku mõõtmed, ei saa planaarselt suurendada kondensaatori pindala. Pindala suurendamiseks on kasutusel peamiselt kaht tüüpi lahendusi: kondensaatori ehitamine "auku" (ingl. k. > trench) või kondensaatori ehitamine "peale" (ingl. k. > stack) ehk ka nn tornkondensaator. Need on nn 3D-struktuuriga kondensaatorid. Trenchide ja stackide läbimõõdu-sügavuse suhe (ingl. k. > aspect ratio) on enamasti vahemikus 1:10 kuni 1:60. Tööstuses on eelistatud stack tüüpi kondensaatorid, sest need valmistatakse CMOS-tehnoloogias peale transistori ning erinevalt trench tüüpi struktuurist ei pea need taluma transistori lõõmutamiseks vajalikku kõrget temperatuuri.
Mahtuvus suureneb dielektrikkihi paksuse vähenemisega, seega võiks lõpmata väikese kihi paksusega saada lõpmata suuri mahtuvusi. Praktikas aga tuleb siinkohal silmas pidada ka kondensaatori lekkevoolusid, mis väga õhukeste dielektrikkilede korral (alla paari nm) on enamasti liiga suured. Seetõttu tuleb vaadata materjale, mis ka piisavalt suure paksuse korral (10 nm) annaks suuri mahtuvusi: suure dielektrilise läbitavusega (ingl. k. > High-κ dielectric) materjalid. Mitmesuguste metallide oksiidid omavad kõrget dielektrilist läbitavust, mis võimaldavad saavutada suuri mahtuvusi, madalate lekkevoolude seisukohalt on oluline aga lai keelutsoon. Paraku on aga dielektriline läbitavus ja keelutsooni laius teineteisega põhimõtteliselt pöördvõrdelises seoses, "materjalide maailmas" ühe suurenedes teine väheneb. Kuna DRAMide puhul on pigem nõutav suur mahtuvustihedus ja keskmisel tasemel lekkevoolud, kasutataksegi pigem suure dielektrilise läbitavuse aga pigem pooljuhtidele omase keelutsooni laiusega materjale. Näiteks välkmälude korral on see dielektrikkihi materjali valik pigem DRAMile vastupidine: nõutav on lai keelutsoon ja keskmine dielektriline läbitavus.
Sõltuvalt DRAMi raku valmistamise protseduurist saab tihti piiravaks faktoriks temperatuur. Dielektrikkihi kõrgema dielektrilise läbitavuse saavutamiseks (tihti seega materjali kristallisatsiooniks) on vajalik struktuuri lõõmutamine kõrgel temperatuuril (T ˃ 800 ˚C). Selline kõrge temperatuur mõjub aga tihti hävitavalt mõnele teisele DRAM struktuuri osale, näiteks kondensaatori elektroodile või transistorile. Seega tuleb DRAMi kondensaatorites kasutada pigem materjale, mis kõrge dielektrilise konstandiga struktuuri saavutamiseks nii kõrget temperatuuri ei vaja.
Madalate lekivoolude saavutamiseks on võimalik kasutada metallelektroode, mis on suure väljumistööga ja/või dielektrikkihi lisandamist (0,1–2% Al, Co jt). Lisandamine aitab põhimaterjali kristallisatsiooni hoida mõõdukal tasemel, misläbi tekib oluliselt vähem kogu kilet läbivaid kristalliitide piirpindu, mis tihti ongi lekivoolude aluseks.
Kasutatavad materjalid
Dielektrikmaterjalid:
TiO2 – valmistatakse peamiselt ALD-meetodil, rutiili kristallfaasis väga kõrge dielektriline läbitavus (kuni 180), kitsas keelutsoon (3,2 eV). ITRSi järgi järgmise põlvkonna (noodi suurus alla 20 nm) DRAM kondensaatorite dielektrikmaterjal. Epitaksiaalne kasv rutiili faasis RuO2 elektroodidele ka juba madalatel temperatuuridel (100 ˚C).
SrTiO3 – valmistatakse peamiselt tolmustamismeetodil, väga kõrge dielektriline läbitavus (isegi üle 200). ALD-meetodil kindla stöhhiomeetriaga kilede valmistamine on keeruline. Tõenäoliselt kaugema tuleviku DRAM kondensaatorite dielektrikmaterjal.
Ta2O3 – valmistatakse peamiselt MO-CVD-meetodil, dielektriline läbitavus on mõõdukas (25), keelutsoon aga kitsas (4,4 eV). Suhteliselt reaktiive oksiid, eriti selliste metallelektroodidega nagu TiN.
HfO2 – valmistatakse peamiselt ALD-meetodil, dielektriline läbitavus on mõõdukas (21), keelutsoon samuti mõõdukas (6). Probleemid kristallfaasi stabiilsusega ja sobivusega CMOS-tehnoloogiasse.
Al2O3 – valmistatakse peamiselt ALD-meetodil, dielektriline läbitavus on väike (9), keelutsoon aga lai (8,8 eV). Väga vähe reaktiive ning valmistatakse amorfses faasis, mistõttu on see sile ja lekkekanaliteta. Hea difusioonibarjäär.
SiO2 – "vanema põlvkonna" dielektrikmaterjal, stabiilne oksiid, madal dielektriline läbitavus (3,9), aga lai keelutsoon (9 eV).
Elektroodmaterjalid: Pt, Ru, RuO2, TiN, TaN, Ir.
DRAM kondensaatori ehituse evolutsioon
Viimase 30 aasta jooksul on tehnika areng võimaldanud DRAMi raku mõõtmetes jõuda alla 100 nm piiri.
Aastatel 1982–1985 kasvas DRAMi tihedus 64 Kb-lt 1 Mb-ni, kasutati planaarseid (2D) kondensaatoreid. Algse PIS (poly-insulator-silicon) struktuuri asemel hakati kondensaatoritel kasutama PIP (poly-insulator-poly) struktuuri. Stack ehk pealeehitatud tüüpi kondensaatoreid DRAM rakenduses tutvustas maailmale esmakordselt Koyanagi aastal 1978, kuid tööstuslikku 1 Mb DRAMi jõudsid need alles 1985. aastal.
Ajavahemikul 1986–1990 kasvas DRAMi tihedus 1 Mb-lt 16 Mb-ni, noodi ehk sisuliselt paisukanali pikkus muutus 800 nm-lt 400 nm-ni. Need mälurakud olid juba 3D-ülesehitusega ja kasutasid SiO2/Si3N4 dielektrikuid ehk nn ON (oxide-nitride) või ONO (oxide-nitride-oxide) ülesehitust.
Angerberg
Angerberg on vald (Gemeinde) Austrias Tirooli liidumaal Kufsteini ringkonnas. Vald asub 650 m kõrgusel merepinnast. Valla pindala on 19,53 km², 1. jaanuaril 2016 elas seal 1878 inimest. Vald paikneb 2,7 km Wörglist põhjas ja 14 km Kufsteinist edelas. Küla on esmamainitud 1190. aastal.
DRAMi kondensaator
DRAM kondensaatori ehituse evolutsioon
Aastatel 1991–2000 arenes DRAMi tihedus 64 Mb-lt juba ligi 1 Gb-ni. Nood CMOS-tehnoloogias muutus 400 nm-lt 160 nm-ni. 3D-kondensaatori struktuur ei olnud enam piisav vajaliku mahtuvuse saavutamiseks, optimeeriti Si3N4 valmistamist nii, et see annaks piisavalt suure mahtuvuse ja piisavalt madala lekkevoolu. Dielektriku valmistamise protsessis hakati kasutama madalamaid temperatuure kohandumaks CMOS-platvormidega. Kasutusele võeti poolkerakujuliste teradega (ingl. k. > HSG- Hemi-spherical grained) polüräni elektroodid, noodi suurus seejuures oli 180 nm ja 150 nm. HSG elektroodidega saavutati suurem DRAMi kondensaatori tööpind.
Tiiu Oja
Tiiu Oja (aastani 1969 Tiiu Märtin; 24. detsember 1940 Tartu – 5. juuni 2014) oli Eesti ajaloolane ja arhivaar.
DRAMi kondensaator
DRAM kondensaatori ehituse evolutsioon
2001. aastal loobuti Si3N4 kasutamisest dielektrikkihina, seda eelkõige selle materjalikihi valmistamisel vajatava kõrgetemperatuurilise lõõmutuse tõttu. Räninitriidi asemel hakati DRAMi kondensaatorite dielektrikuna kasutama 1 Gb kiipides Ta2O5 ja 4 Gb kiipides Al2O3. Tehnoloogia nood kahanes tolleks hetkeks juba 100 nm-ni. Peamiseks elektroodi materjaliks oli TiN, samas jätkusid uurimistööd suurema väljumistööga ja oksüdeerumiskindlamate, WN ja Ru, elektroodide kasutamiseks. Sarnase ehitusega mälurakkudega alistati ka 100 nm CMOS-tehnoloogia piir.
Tiiu Oja
Elulugu
Tiiu Oja oli töölise tütar.
DRAMi kondensaator
DRAM kondensaatori ehituse evolutsioon
2005. aastal lisandusid DRAMi kondensaatorite tööstuses kasutatavate dielektrikmaterjalide hulka ZrO2 ja HfO2. Usutakse, et koos Ta2O5-ga suudavad need materjalid rahuldada nõutavad dielektrikkihi parameetrid kuni 20 nm noodiga CMOS-tehnoloogiani (ITRSi järgi aastani 2017). Noodi kahanemisega alla 20 nm on aga nõuded dielektrikule karmimad ja dielektriline läbitavus peab sellest piirist allpool olema üle 60 ning CET alla 0,45 nm.
Madis Kimmel
pisi|Madis Kimmel (paremal) 2021. aasta Arvamusfestivalil Kuku raadio telgis Madis Kimmel (sündinud 10. aprillil 1989) on Eesti uudistetoimetaja, saatejuht ja raadiodiktor.
Tiiu Oja
Elulugu
Ta lõpetas aastal 1959 Tartu 8. Keskkooli ja aastal 1969 Moskva Ajaloo-Arhiivinduse Instituudi. Ta oli 1969–1979 Eesti Ajalooarhiivi teadur, 1979–1982 osakonnajuhataja, 1982–1996 teadusdirektor, aastast 1996 arhivaar.
DRAMi kondensaator
DRAM kondensaatori ehituse evolutsioon
Suund on võetud MIM (ingl. k. > Metal-Insulator-Metal) struktuuridele ja dielektrikmaterjalina plaanitakse alates 2017. aastast kasutada Ti baseeruvaid ühendeid nagu TiO2 (kõige tõenäolisem), SrTiO3 ja BaSrTiO3, elektroodidena Ru, TiN või RuO2.
Madis Kimmel
Haridus
2008 lõpetas ta Paide gümnaasiumi ja 2012 Tartu ülikooli.
Tiiu Oja
Teadustöö
Uurinud Eesti Ajalooarhiivis säilitatavaid pitsateid, vappe ja eksliibriseid, Eestimaa asutuste ajalugu. Osalenud arhiivi 6 kogumiku koostamisel ("Eesti mõisad" Tallinn, 1994 jt), oli 1987–88 "Album Academicum Universitatis Tartuensis I 1889–1918" (Trt, 1986) ja 1987–94 "Album Academicum Universitatis Tartuensis 1918–1944 I–III" (Trt, 1994) toimetaja. 1991–93 stažeeris Rootsi ja Saksamaa arhiivides. Akadeemilise Baltisaksa Kultuuriseltsi ja Eesti Arhivaaride Ühingu liige. Üle 20 teadustrükise, aimeartikleid.
Madis Kimmel
Töö ja ühiskondlik tegevus
Ta alustas karjääri R2 saatejuhina. Seejärel hakkas tegema ETV saadet "Maahommik". "Maahommikut" filmis ta 3 hooaega 2012–2015. Seejärel liikus ta edasi filmima äärmusrühmitust ISIS ja selle siseasju. Sellega saavutas ta kuulsust lausa BBCs. Praegu töötab Kimmel eelkõige reklaamitööstuses Division, ning on saatejuht saates "Punane sekund" (Kanal2).
DRAMi kondensaator
DRAM kondensaatorite valmistamise meetodid
Planaarse disainiga kondensaatori korral võib põhimõtteliselt kasutada palju erinevaid õhukeste kilede sadestusmeetodeid, kuid tänapäevaste, 3D-struktuuriga kondensaatorite korral on praktiliselt ainuvõimalikuks meetodiks ALD. ALD võimaldab saada konformaalseid ja kontrollitava paksusega üliõhukesi materjalikihte. Tänu iseküllastuvatele pinnareaktsioonidele (tegemist on keemilise sadestusmeetodiga) toimub ühtlane kile kasv ka geomeetrilise varju piirkonnas ehk siis trench- ja stack-tüüpi struktuuridel. ALD-le tüüpiline aeglane kile sadestuskiirus ei ole ka siinkohal probleemiks, sest vajataksegi üliõhukesi kihte.
Madis Kimmel
Töö ja ühiskondlik tegevus
Kimmelist sai 2021. aastal Kuku raadio peatoimetaja.
Nefertari
thumb|300px|[[Hieroglüüfkiri kuninganna Nefertari hauas. Teksti loetakse ülevalt alla ja vasakult paremale. Kollases kartušis on Nefertari nimi.]] Nefertari oli Vana-Egiptuse kuninga Ramses II (1300–1250 eKr) esimene ning lemmikabikaasa.
Ta on üks tuntumaid Vana-Egiptuse kuningannasid Kleopatra, Nofretete ja Hatšepsuti kõrval. Tema rikkalikult kaunistatud haud asub Medinet Habu templi lähedal Kuningannade orus (QV66).
Afiinsus (biokeemia)
Kvantitatiivne iseloomustamine
Afiinsuse mõistet on korrektne kasutada vaid juhul, kui kompleksi tekke protsess on pöörduv – ehk kahe molekuli vahel ei teki kovalentset sidet. Mida rohkem vastastikmõjusid (nt vesiniksidemeid, van der Waalsi-tüüpi interaktsioone, laeng-laeng vastastikmõjusid) kahe molekuli vahel tekib ja mida tugevamad need on (ehk mida rohkem energiat tuleks kulutada tekkinud vastastikmõju katkestamiseks), seda kõrgem või suurem on afiinsus. Seega on afiinsus pöördvõrdelises sõltuvuses molekulide vahel tekkinud kompleksi dissotsiatsioonikonstandiga (KD): mida väiksemal määral kompleks laguneb ehk mida väiksem on selle KD väärtus, seda suurem on kompleksi afiinsus. Üks suuremaid teadaolevaid afiinsusi esineb biotiinil (vitamiin B7) valgu avidiini suhtes (KD suurusjärgus 10-15 M, ehk tasakaalulises süsteemis on 1015 kompleksimolekulist lagunenud vaid üks).
Kuna paljud füsioloogiliselt olulised molekulid võivad muuta oma ruumilist struktuuri ja summaarset ning lokaalset laengut, olenevalt ümbritsevast keskkonnast, siis võib aine sidumise afiinsus sihtmärgile oleneda ka keskkonna pH-st, soolasisaldusest, temperatuurist jms parameetritest.
Afiinsuse seos selektiivsuse, aviidsuse ja bioloogilise toimega
pisi|310x310px|Näiteid antikehade skemaatilisest struktuurist: 1. tüübi alla kuuluvad IgD, IgE ja IgG, 2. tüübi alla IgA ja 3. tüübi alla IgM. Antigeenid seostuvad Y-kujuliste molekulide (või molekuli osade) tipus paiknevatesse vagudesse. Sama aine (näiteks ligandi) afiinsus struktuurselt üsna lähedaste sidumispartnerite (näiteks retseptorite) suhtes võib erineda mitme suurusjärgu võrra. Sellisel juhul räägitakse aine selektiivsusest ehk võimest eristada üht tüüpi sidumispartnerit keskkonnas, kus leidub rohkesti alternatiivseid sidumispartnereid. Kõrge afiinsus ja samas kõrge selektiivsus bioloogilise sihtmärgi suhtes kuuluvad enamasti ideaalsete omaduste nimekirja, mida püütakse saavutada ravimikandidaatide puhul ravimiarenduses.
Afiinsuse (ingl k affinity) kõrval kasutatakse ka mõistet aviidsus (ingl k avidity), kui peetakse silmas sellise kompleksi teket, kus ühe aine mitu erinevat piirkonda võib seostuda huvipakkuvale sihtmärgile. Aviidsus võtab arvesse kõigi sellises süsteemis moodustuvate vastastikmõjude tugevust, seepärast nimetatakse aviidsust ka funktsionaalseks afiinsuseks. Näiteks IgG-tüüpi antikehade molekulides on kaks piirkonda, kuhu saab seostuda antigeen, samas IgM-tüüpi antikehade molekulis on selliseid piirkondi kümme. Seepärast, kuigi IgM võib omada madalat afiinsust antigeeni suhtes, on selle aviidsus ikkagi kõrge.
Samas ei iseloomusta aine afiinsus sihtmärgi suhtes aine poolt käivitatavaid bioloogilisi efekte. Näiteks võivad kõrget afiinsust ensüümi suhtes omada nii inhibiitorid kui aktivaatorid, samuti võivad kõrget afiinsust retseptori suhtes omada nii agonistid kui antagonistid. Inhibiitorite puhul ei iseloomusta afiinsus inhibeerimismehhanismi: kõrget afiinsust ensüümi suhtes võivad omada nii substraatide suhtes konkureerivad, aga ka hoopis allostreerilised (ehk substraadisaiti mitteseonduvad) inhibiitorid.
Aime Elbing
Aime Elbing (sünninimi Alvine Elbing, esinejanimega ka Alja Elbing; 15. märts (vkj) / 28. märts 1904 – 7. mai 1984 Tallinn) oli eesti tantsija ja tantsupedagoog.
Ta lõpetas 1924. aastal Tallinna Linna 2. Tütarlaste Gümnaasiumi. Tantsu ja balletti õppis Ella Hirschi muusikakoolis ja Jevgenia Litvinova balletistuudios.
Ta esines alates 1924. aastast tantsijana koos oma partneri Arthur Sommeriga Saksamaal, Madalmaades, Türgis, aga ka Beirutis, Damaskuses, Kairos, Aleksandrias jm.
Ta oli alates 1960. aastatest Tallinnas Nõmme Pioneeride Maja tantsujuht.
Beļava
Beļava (vanasti Beļava I) on küla (vidējciems) Lätis Gulbene piirkonnas, Beļava valla halduskeskus. Küla asub merepinnast 135 meetri kõrgusel, Riiast 191 ja piirkonna keskusest Gulbenest 11 kilomeetri kaugusel.
Seal asuvad rahvamaja, raamatukogu, postkontor ja lasteaed «Zvaniņš». Asulas on Beļava bussipeatus.
Beļava tekkis Beļava vallamaja ja kohaliku kooli juurde Beļava mõisast 4,5 km kagus (mõisa juurde tekkinud asula kannab tänapäeval nime Pilskalns). Nõukogude ajal sai külast kohaliku kolhoosi «Pilskalns» keskasula.
Viculaikase linnamägi ja Liedskalni muinaskalmed (Kontorimägi ning Kalmemägi) on muinsusmälestistena riikliku kaitse all.
Aastal 2015 oli külas 172 elanikku, aastal 2017 aga 157 elanikku. Aastal 2022 oli elanikke samuti 157.
Liivsavimullad
Liivsavimullad on mullad, mille füüsikalise savi sisaldus on 20–50%. Liivsavimullad on soodsaimad vee-, õhu- ja toiterežiimiga mullad, mis tähendab, et need mullad on taimede kasvamiseks kõige soodsamad. Liivsavimullad jagatakse füüsikalise savi sisalduse järgi kolmeks kerge liivsavi (20-30%, tähis ls1), keskmine liivsavi (30-40%, tähis ls2) ja raske liivsavi (40-50%, ls3).
Liivsavi moodustab Eesti muldkattest 27,8%, saviliiva ja liivsavi osakaal on suurem haritaval maal.
Põllumajanduses
Liivsavi peetakse ideaalseks aianduses ja põllumajanduses, kuna see sisaldab toitaineid ja säilitab vett, võimaldades samal ajal liigse vee äravoolu. Mullas domineerib kolmest osakeste suuruse grupist üks või kaks saab olla nagu liivsavi, kui sellel on tugev teraline struktuur ja omades kõrget orgaanilist osa. Muld, mis vastab liivsavi nõuetele saab kaotada oma omadused, kui seda tihendada, kui ta orgaaniline aine ammendub või võib oma peeneteralise fraktsiooni hajutamisel oma iseloomulikud omadused kaotada.
Liivsavi pinnas on pehme ja murenev ning seda on lihtne harida erinevates niiskuse tingimustes.
Kasutamine ehituses
Liivsavi saab kasutada majade ehituses. Ehitusel kasutatakse liivsavi seintes, et hoida õhuniiskust kontrolli all. Saviliiva õlgedega kombineerides saab kasutada seda seinte ehitusel. See on üks vanimaid kasutusel olevaid tehnoloogiaid maja ehitusel maailmas. Selle raames on kaks laiaulatuslikku meetodit: tampsegu või mudatellis.
Liivsavimulladadega ehitamine on olnud traditsiooniline ehitus meetod keskajal ja Aafrikas aastatuhandeid. Praegu elab rohkem kui pool maailma populatsioonist liivsavist tehtud elamistes. Liivsavi on naturaalne ehitusmaterial ja on kergesti kättesaadav enamus maailmas. See on odav, lihtne töödelda, jätkusuutlik ja tulekindel ja tagab meeldiva ehitus õhkkonna Tänapäeval leiab liivsavi harva ehitus materialina kaasaegsetes ehituskonstruktsioonides. Lisaks veel, maapiirkondades on siiani traditsiooniliselt liivsavist püstitatud väikesi ehitisi märkimisväärselt palju aga linnaplaneerimise kontekstis moodustavad savikonstruktsioonid  ainult väikese niši nüüdisaegsete projektide raames.
Liaquat Ali Khan
pisi|Liaquat Ali Khan Liaquat Ali Khan (urdu keeles: لیاقت علی خان‎; oktoober 1895 – 16. oktoober 1951), laialdaselt tuntud ka kui Shaheed-e-Millat (urdu keeles: شہید ملت‎), oli üks peamistest Pakistani rajajatest, riigitegelane, advokaat ja poliitfilosoof.
Ta oli esimene Pakistani peaminister ning aastast 1947 kuni oma surmani, aastal 1951 jõudis olla ka välis- ja kaitseminister. Tema mõrvas on süüdistatud kuningas Moḩammad Zāher Shāhi ja USA valitsust, vettpidavaid tõendeid ei ole leitud. Enne peaministriks saamist oli ta lühikest aega rahandusminister president Louis Mountbatteni juhitud ajutises valitsuses.
Igamine
Igamine on omandiõiguse tekkimine teisele isikule kuuluva asja pikaajalise, vahetpidamatu ja heauskse valdamise tagajärjel.
Igamist käsitleb asjaõigusseaduse 3. osa 2. peatüki 1. jao 6. jaotis (§ 110–1141).
Sahtlissekirjutatu
"Sahtlissekirjutatu" on Renate 2011. aastal välja antud debüütalbum. Album koosneb kahest plaadist: originaalide plaadist ja remikside plaadist. Albumi edukaimad lood on "Paanika", "Sõnu pole vaja", "Hasart", "Vii mind endaga" ja "Koopia".
CD 2
1. Paanika (WhiteBwoy Remix) 2. Sõnu Pole Vaja (Aeglane Mix) 3. Sõnu Pole Vaja (Bootleg Bangers Remix) 4. Sõnu Pole Vaja (Cosmic Overdrive Remix) 5. Sõnu Pole Vaja (Lenny LaVida Remix) 6. Hasart (WhiteBwoy Remix) 7. Tugevam (WhiteBwoy Remix) 8. Vii Mind Endaga (WhiteBwoy Remix) 9. Võid Tulla Minuni (Speakerstyle) 10. Reveal Yourself (Alex Megane Remix) 11. Reveal Yourself (WhiteBwoy Remix) 12. Koopia (WhiteBwoy HHC Remix) 13. II Dimensioon (WhiteBwoy Remix) 14. Transit (2.0 Turbodiisel Mix) 15. Hard (WhiteBwoy Dubstep Remix)
Umm Kulthum
Umm Kulthum sündis väikeses külas Niiluse deltas. Tema muusikaanne ilmnes juba noorelt. 23-aastaselt kolis ta Kairosse. 1932. aastal tegi ta esimese suure kontsertreisi Araabia maades. 1930. ja 1940. aastatel esines ta mitmetes muusikafilmides.
Korgõperve
Korgõperve (ka Kõrgeperve) oli küla Võrumaal. Küla jääb tänapäeval Pärlijõe küla alale. Küla kaotati 1977, mil see liideti Pärlijõe külaga.
Külast on teateid alates 1945.
Ostroróg
Ostroróg (saksa Scharfenort) on linn Poolas Suur-Poola vojevoodkonnas Szamotuły maakonnas, Ostrorógi valla halduskeskus. Ostroróg asub Poznańist umbes 40 km loodes.
Ostrorógi on esmamainitud 1383. aastal, linnaõigused sai enne 1412. aastat. Teise Poola jagamise tulemusel läks Ostroróg 1793. aastal Preisi kuningriigi võimu alla. Vahepeal oli aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.
Agneli järv
Agneli järv (itaalia keeles Lago Agnel) on veehoidla Loode-Itaalias Piemonte maakonnas Torino provintsis Ceresole Reales.
Orco jõe orus 2300 meetri kõrgusel merepinnast asuv veehoidla on osa mitmeid hüdroelektrijaamu veega varustavate tehisjärvede kompleksist (Agnel, Serrù, Ceresole, Teleccio, Eugio ja Valsoera).
Tia Hellebaut
Tia Hellebaut (sündinud 16. veebruaril 1978 Antwerpenis) on Belgia kergejõustiklane. Praegu on tema põhialaks kõrgushüpe, varem tegeles ta seitsmevõistlusega.
Tema parim tulemus kõrgushüppes on 2,05 m.
Tia Hellebaut tuli 2008. aasta suveolümpiamängudel Pekingis kõrgushüppes olümpiavõitjaks. 2012. aasta suveolümpiamängudel Londonis sai ta 5. koha.
Rehepeks
Kuna Eesti kliimas vili põllul ära ei kuiva, vajab ta lisakuivatamist. Seda tehti aastasadu rehielamu rehetoas. Enne rehepeksu pandi vili rehetoas vihkudena partele kuivama. Reheahju köeti turba või kändudega, mis andsid ühtlast soojust. Rukki ja suvivilja rehepeks käis erinevalt.
Kuivad rukkivihud löödi rehetoas küpsematest teradest peaaegu tühjaks, rabades neid vastu seina või rabamispinki. Rabatud vihud laotati rehealuses põrandale lademesse, kust saadi varda või koodiga pekstes viimased terad. kätte. Seejärel kergitati õled, seoti vihkudesse ja pandi tallele.
Suvivilja ei rabatud, see pandi põrandale, kus seda pahmasid hobused või härjad, harvem ka inimesed. Lõuna-Eestis võeti 19. sajandi keskel mõisate eeskujul kasutusel reherull, mis asendas pahmamist.
Pekstud vili tuulati aganaist ja sõkaldest puhastamiseks. Seda tehti sariga või viskliga tuule kätte üles visates. 19. sajandi lõpus asendusid vanad rehepeksuviisid tasapisi rehepeksumasinate kasutamisega, mille eel vilja enam rehes ei kuivatatud. Rehepeks nimetusena jäi hiljem kasutusele ka masinpeksu puhul.
Vannas (perekonnanimi)
Vannas on eesti perekonnanimi.
2018. aasta 1. jaanuari seisuga oli perekonnanimi Vannas Eestis 21 mehel ja 16 naisel.
Tõnis Oja
Tõnis Oja (sündinud 9. juulil 1957 Tõlliste külas Valgamaal) on Eesti geoloog ja ajakirjanik.
Elulugu
Tõnis Oja on põllumajandustöötajate poeg.
Lõpetas 1975. aastal Tartu 5. Keskkooli, 1980 Tartu Riikliku Ülikooli geoloogina, geoloogiamagister (1995, Tartu Ülikool), väitekiri "Morfology of clastic constituents in the phosphate-bearing Kallavere formation (North-Estonia) with respect to depositional environments". Oli 1980–1995 Geoloogia Instituudi insener, nooremteadur ja teadur, 1995–1996 AS-i Goldman gemmoloog-konsultant, 1996 Statistikaameti vanemspetsialist, 1996–2000 Äripäeva Kirjastuse AS-i raha ja väärtpaberiturgude toimetuse analüütik, 2000–? börsitoimetuse juht, praegu Postimehe ajakirjanik.
Teadustöö
Uurimisvaldkond: fosforiiti sisaldava alamordoviitsiumi Kallavere kihistu mineraloogilised ja tekketingimused. 7 teadustrükist.
Anish Giri
pisi|Anish Giri (2013) Anish Koemar Giri (nepali: अनिश कुमार गिरी; sündinud 28. juunil 1994 Peterburis) on Venemaal sündinud nepali päritolu Hollandi maletaja.
Giri sai suurmeistriks 14 aasta, 7 kuu ja 2 päeva vanuselt. Ta on noorim malesuurmeister Venemaa ja Hollandi maleajaloos, kuigi 2011. aasta oktoobri seisuga on 14 inimest saanud males suurmeistriks veelgi nooremalt kui tema, esimesena neist Péter Lékó 1994. Siiski oli Giri suurmeistriks saamise päeval kõige noorem suurmeister. Suurmeistri nimetuse saamiseks vajaliku viimase kolmanda suurmeistrinormi täitis ta 2009 Wijk aan Zees peetud turniiril.
Erinevalt enamikust lapstähtedest käib Giri iga päev korralikult koolis. Seetõttu on male talle poole kohaga tegevus, mitte põhitegevus. Siiski peab ta koolist tähtsamate turniiride ajal puuduma. Giri lemmikõppeained on füüsika, matemaatika, geograafia ja ajalugu.
Lisaks vene, jaapani ja hollandi keelele räägib Giri vabalt inglise keelt ja natuke nepali keelt. Koolis on ta õppinud saksa keelt.
Viimasel ajal on Giri hakanud kirjutama artikleid maleajakirjadele ja -saitidele, sealhulgas omaenese partiide analüüse.
Giri osales Hollandi meeskonnas 2010. aasta maleolümpial Hantõ-Mansiiskis. Ta mängis neljandat lauda. Holland tuli 15. kohale, aga Giri saavutas oma laual kolmanda koha (esimeseks tuli kõigi aegade noorim suurmeister Sergei Karjakin), olles Hollandi ainus maletaja, kes oma laual esikolmikusse pääses.
Uusküla (perekonnanimi)
Uusküla on perekonnanimi.
Eesti Advokatuuri komisjonid
Eesti advokatuuri komisjone on kokku 13 ja need moodustatakse kodukorra alusel. Advokatuur on advokaatide iseseisev ühendus, mis annab õigusabi ja kaitseb advokaatide õigusi. Komisjonidel on erinevad tegevusvaldkonnad, liikmed ja ülesanded.
Komisjonide jaotus advokatuuri struktuuris
Advokatuuris on kahte tüüpi komisjone. Revisjonikomisjon ja kutsesobivuskomisjon on advokatuuri organid. Advokatuuri üldkogu ja juhatus võivad moodustada nõuandva õigusega komisjone, kes ei oma advokatuuri organi õiguslikku seisundit. Sellisteks komisjonideks on kõik ülejäänud komisjonid, millest erilised ülesanded on eetika- ja metoodikakomisjonil. Ülejäänud nõuandva õigusega komisjonidel on samasugused ülesanded, kuid erinevad tegevusvaldkonnad ja liikmed.
Revisjonikomisjon
Revisjonikomisjoni ülesanne on kontrollida advokatuuri majandustegevust ja esimehe, juhatuse ning kantsleri tegevust. Komisjon valitakse advokatuuri üldkogul vandeadvokaatide seast. Revisjonikomisjonis on vähemalt kolm liiget, kes valitakse neljaks aastaks. Komisjoni moodustamise ja tegevuse kohta on Eesti Advokatuuri kodukorras eraldi peatükk, sest revisjonikomisjon on üks advokatuuri organitest. 19.03.2021 valitud revisjonikomisjoni liikmed on Ene Ahas, Karen Root  ja Alla Jakobson.
Kutsesobivuskomisjon
Kutsesobivuskomisjoni liikmed (17.10.2021 seisuga):
Eetika- ja metoodikakomisjon
Eetika- ja metoodikakomisjon abistab advokatuuri liikmeid ja organeid eetika- ja metoodikaküsimustes.
Komisjonil on mitu ülesannet. Esiteks jagab komisjon soovitusi, omal algatusel või ka advokaadi taotlusel. Teiseks koostab komisjon advokaadibüroodele ja advokaatidele soovituslike tegevusjuhiseid. Kolmandaks süstematiseerib eetika- ja metoodikakomisjon aukohtupraktikat. Komisjon abistab ka juhatust ja aukohut. Vajadusel teeb komisjon üldkogule ettepaneku advokatuuri eetikakoodeksi täiendamiseks. Eetika- ja metoodikakomisjoni esimees on Sten Luiga.
Sarnased komisjonid
Põhiõiguste kaitse, äriõiguse, perekonnaõiguse, riigi õigusabi, intellektuaalse omandi ja IT-õiguse, maksejõuetusõiguse, maksuõiguse, tööõiguse, konkurentsiõiguse ning haldusõiguse komisjonil on sarnased ülesanded, kuid erinevad tegevusvaldkonnad ning liikmed.
Ülesanded
Komisjonidel on mitu ülesannet. Esiteks analüüsib komisjon oma valdkonnaga seotud õigusloomet ja -praktikat ning koostab ettepanekuid seadusandluse või õiguspraktika muutmiseks. Teiseks annab komisjon omal algatusel või mõne advokatuuri organi või liikme taotlusel hinnanguid komisjoni eesmärgist lähtuvates küsimustes. Kolmandaks on iga komisjoni ülesanne omal algatusel või mõne organi taotlusel analüüsida valdkonnaga seotud õigusaktide eelnõusid ning teha vajadusel muudatusettepanekuid. Neljandaks abistab komisjon advokatuuri juhatust just enda eesmärgist lähtuvates küsimustes. Viiendaks on iga komisjoni ülesanne esindada Eesti Advokatuuri juhatuse ülesandel oma tegevusvaldkonda puudutavates küsimustes. Lisaks täidavad kõik komisjonid eesmärgi ja ülesannetega seotud ühekordseid ülesandeid.
Tegevusvaldkond
Tegevusvaldkond on igal komisjonil erinev. Põhiõiguste kaitse komisjoni eesmärk on abistada advokatuuri inimõiguste ja põhiõiguste kaitse, karistusõiguse, kaitseõiguse teostamise ning kriminaal- ja väärteomenetluse teemadel. Äriõiguse komisjon abistab advokatuuri äri-, konkurentsi- ja pankrotiõigusega seonduvatel teemadel. Perekonnaõiguse komisjoni tegevusvaldkond on perekonnaõigus. Riigi õigusabi komisjon tegeleb advokatuuri liikmete kaudu riigi õigusabi tagamisega seotud küsimustega. Intellektuaalse omandi ja IT-õiguse komisjoni valdkonda kuuluvad intellektuaalse omandi, info- ja kommunikatsioonitehnoloogia ning andmekaitse teemad. Maksejõuetusõiguse komisjoni tegevusvaldkond on maksejõuetusõigus, maksuõiguse komisjonil maksuõigus. Tööõiguse komisjon tegeleb tööõigusega, konkurentsiõiguse komisjon konkurentsiõigusega ning haldusõiguse komisjon haldusõigusega.
Liikmed
Kõikidel komisjonidel on erinevad liikmed, samas osad isikud on mitme erineva komisjoni liikmed. Igal komisjonil on 8 - 12 liiget, kellest üks on esimees.
Komisjonide esimehed (17.10.2021 seisuga):
Kilklased
Kilklased (Gryllidae) on sugukond putukaid sihktiivaliste seltsis.
Eesti liigid
Eestis elavaist liikidest kuuluvad sellesse sugukonda kaks liiki –
Õigusvastasus
Õigusvastasus (inglise keeles illegality) on süüteokoosseisus kirjeldatud teo ebaõigus, mis näitab, et teoga rikutakse õiguskorda. Õigusvastasuse põhimõtte järgi kehtib õiguskord isikute jaoks võrdselt.
Õigusvastasuse olemus ja kujunemine
Õigusvastasus on olemuslikult õigusnormi rikkumine, millel saab eristada formaalset ja materiaalset käsitlust.
Õigusvastasust välistavad asjaolud
Õigusvastasuse välistab selle vastand õiguspärasus, mille alusel on tegu tegija jaoks lubatud. Õigusvastasust välistavad asjaolud on hädakaitse, hädaseisund ja kohustuste kollisioon.
Hädakaitse
Hädakaitse hõlmab järgmisi põhielemente.
Hädakaitse olukorras tuleks valida ründajat kõige vähem kahjustav vahend, juhul kui leidub samaväärseid vahendeid. See aga ei tähenda, et kaitsja peaks kasutama ründe lõpetamiseks ebakindlat kaitsevahendit, mis võiks teda suuremasse riskiolukorda panna.
Hädaseisund
Hädaseisund on olukord, kus on tekkinud vahetu oht enda või teise isiku õigustatud huvidele. Hädaseisundi korral on võimalik oht kõrvaldada, tekitades teisele õigustatud huvile kahju.
Hädaseisundi teke on situatsioon, mil isik peab valima kahe hüve vahel ühe, mille ta päästab. Teine mittevalitud hüve saab sel juhul kahjustada. Hädaseisundivõime on olemas kõigil õigushüvedel, sealhulgas nii füüsilistel (näiteks kehaline puutumatus) kui ka vaimsetel. Oluline on meeles pidada, et ühe õigushüve riivamine peab reaalselt aitama teist õigushüve päästa.
Kohustuste kollisioon
Klassikaline kohustuste kollisioon tähendab tegevusetust. Sellises olukorras on isikul vähemalt kaks tegutsemiskohustust, aga täita on võimalik vaid üks. Isikult ei tohi nõuda võimatu tegutsemiskohustuse täide viimist, mistõttu on tegevusetus ühe tegutsemiskohustuse suhtes õigustatud.
Eristada on võimalik kolme tüüpi kohustuste kollisioone:
Isik peab kohustusi kaaluma ning päästma väärtuslikuma hüve. Selles olukorras on õigustatud loobuda vähem väärtusliku hüve päästmisest.
HUR MO
Ukraina Kaitseministeeriumi Luure Peavalitsus (ukraina keeles Головне управління розвідки Міністерства оборони України, lühendatult ГУР МО) on Ukraina sõjaväeluure.
Kochaj i tańcz
"Kochaj i tańcz" (eesti keeles 'Armasta ja tantsi'; rahvusvahelises levis pealkirjaga "Love and Dance") on Poola tantsufilm, romantiline komöödia, mis esilinastus 2009. aastal.
Filmi lavastas Bruce Parramore, peaosades mängisid Izabella Miko ja Mateusz Damięcki. Filmivõtted kestsid 7. maist 4. juulini 2008, film valmis telekanali TVN tellimusel.
Koreograaf Jarosław Staniek on loonud tantsuseade veel mitmetes Poola filmides, sh "Ubu król" (2003), "The Flying Machine" (2011) ning "Córki dancingu" (2015).
Karl Kaarli
Karl Kaarli (aastani 1938 Karl Karlson; 18. august 1923 Puurmani vald, Kursi kihelkond, Tartumaa – 17. veebruar 2006) oli eesti põllumajandusteadlane.
JK Tallinna Kalev naiskond
JK Tallinna Kalev naiskond on Eesti jalgpalliklubi, mis tegutseb Tallinnas. Klubi mängib Meistriliigas, mis on Eesti kõrgeim liiga. Kodumänge peab klubi Kalevi kunstmurustaadionil.
Merepäev
Merepäev (ka merenduspäev) on merega (merendusega) seotud tähtpäev või üritus.
JK Tallinna Kalev naiskond
Praegune võistkond
28. mai 2020 seisuga.
Karl Kaarli
Ta õppis Kadrina algkoolis, Rakvere Progümnaasiumis ning lõpetas aastal 1944 Jäneda Kõrgema Põllunduskooli ja aastal 1948 Tartu Riikliku Ülikooli põllumajandusteaduskonna. Aastal 1969 kaitses ta samas põllumajanduskandidaadi väitekirja.
Ta töötas aastatel 1943–1944 Jõgeva Sordiaretuse Instituudis katsetehnikuna. Aastatel 1945–1949 oli ta Tartu Riikliku Ülikooli ravimtaimede katsejaama vanemlaborant ja taimekasvatuse kateedri assistent ja aastatel 1949–1950 Eesti NSV Teaduste Akadeemia Põllumajanduse Instituudi Kuusiku filiaali nooremteadur. Aastatel 1951–1953 oli ta Mahtra kolhoosis agronoom ja Kurna sovhoosis peaagronoom, aastatel 1953–1962 Sommerlingi nimelise sovhoosi peaagronoom ja aastatel 1973–1976 sama sovhoosi direktor.
Aastatel 1962–1973 ja 1976–2002 oli ta teadur Eesti Maaviljeluse Instituudis, algul katsemajandite osakonnaseemnekasvatuse sektori ja heinakasvatuse sektori juhataja, aastast 1986 kaunviljade ja õlikultuuride grupijuht, ühtlasi juhtiv- või vanemteadur.
Karl Kaarli suri 17. veebruaril 2006 ja maeti 28. veebruaril 2006 Metsakalmistule.
Isiklikku
Tema isa Gustav Kaarli oli organist ja luterlik pastor; luterlik pastor oli ka tema lell Karl Karlson.
Merepäev
Merepäevi:
Kinnipidamisõigus
Kinnipidamisõigus võib tähendada:
Arend Metztacken
Arend Metztacken (Metstacken, Metstaken; maetud 25. veebruaril 1650 Tallinnas) oli Eestimaa aadlik ja Palmse mõisnik.
Aastail 1629–1632 oli ta Eestimaa rüütelkonna peamees. Arend Metztacken korraldas ülemaalist postiteenuse sisseseadmist ja sõjas laastatud kirikute taastamist.
Ta oli Palmse pärushärra ja Käru (al. 1595) mõisniku Diedrich Metztackeni vend ja Käkisalmi maapealiku ning Eestimaa maanõuniku ooberst Reinhold Metztackeni (surnud 1672) onu.
Kruuda
''See artikkel on külast; perekonnanime kohta vaata artiklit Kruuda (perekonnanimi).
Kruuda oli küla Võrumaal. Küla jääb tänapäeval Voki küla alale. Küla kaotati pärast Teist maailmasõda, mil see liideti Voki külaga.
Külast on teateid hiljemalt alates 1930.
Roy Keane
pisi|Roy Keane Roy Maurice Keane (sündinud 10. augustil 1971) on Iirimaa endine jalgpallur ja treener.
Roy Keane mängis klubides Cobh Ramblers, Nottingham Forest FC, Manchester United ja Celtic.
Piastide võlv
Piastide võlv on viiele toele, näiteks viiele konsoolile, toetuv üheksa võlvisiiluga võlvitüüp, mis esineb alates 14. sajandi keskpaigast Poola gooti arhitektuuris, eelkõige Väike-Poola ja Sileesia gootikas. Tegemist on ristroidvõlvi modifikatsiooniga, mis koosneb kolmest kolmesiilulisest osast ja millele on lisatud viies toetuspunkt nii, et kolm ühel joonel asetsevat toetuspunkti võlviku ühel küljel on vastamisi toetuspunktide paariga teisel küljel. Nimetus tuleneb Piastide dünastiast.
Kõige varem kasutati seda tüüpi võlve 1346. aasta paiku Waweli katedraali kooriruumi idavõlvikus ja umbes aastail 1341–1371 ehitatud Wrocławi Püha Risti kiriku külglöövides. Ka Wrocławi Õnnistatud Maarja Piasekil kodakiriku külglöövid on nii võlvitud (1334–1390).
Ashton Eaton
Ashton James Eaton (sündinud 21. jaanuaril 1988 Portlandis) on USA endine kergejõustiklane (kümnevõistleja).
Tema nimel on seitsmevõistluse (6645 punkti) maailmarekord.
2012. aasta Londoni olümpiamängudel võitis ta kümnevõistluses punktisummaga 8869 kuldmedali.
2013. aasta maailmameistrivõistlustel Moskvas võitis ta kuldmedali punktisummaga 8809.
2015. aasta maailmameistrivõistlustel Pekingis tuli maailmameistriks uue maailmarekordiga 9045 punkti. Tema nimel oli ka eelmine maailmarekord 9039 punkti, mille ta püstitas 23. juunil 2012 Eugene'is.
2016. aasta suveolümpiamängudel Rio de Janeiros tuli ta kümnevõistluses teist korda olümpiavõitjaks, kogudes 8893 punkti, millega kordas punkti pealt Roman Šebrle 2004. aasta tulemust.
Ta on seitsmevõistluses kolmekordne sisemaailmameister.
Eaton teatas karjääri lõpetamisest 2017. aasta jaanuaris.
Angelique
Angelique on naisenimi.
2019. aasta seisuga oli see Eestis esinemissageduselt 4130. naisenimi. 1. jaanuari 2019 seisuga oli Eestis eesnimi Angelique 5 naisel.
Olsene linnus
Olsene linnus on linnus Belgias Lääne-Flandria provintsis Zulte vallas Olsenes.
See ehitati 1854. aastal põhjalikult ümber lossiks.
Linnus ja lossi jaoks tehtud lisaehitised võeti arhitektuurimälestisena kaitse alla 1995. aastal.
Serrù järv
Serrù järv (itaalia keeles Lago Serrù) on veehoidla Loode-Itaalias Piemonte maakonnas Torino provintsis Ceresole Reales.
Orco jõe orus 2275 meetri kõrgusel merepinnast asuv veehoidla on osa mitmeid hüdroelektrijaamu veega varustavate tehisjärvede kompleksist (Agnel, Serrù, Ceresole, Teleccio, Eugio ja Valsoera).
Rahvusvaheline HapMap-projekt
Rahvusvaheline HapMap-projekt on organisatsioon, mille eesmärk on tuvastada ja kataloogida geneetilisi sarnasusi inimestes, kaardistades inimgenoomi haplotüüpe. HapMap on oluline allikas teadlastele, leidmaks geneetilisi variante, mis mõjutavad tervist, haigusi, individuaalset vastuvõtlikkust ravimitele ja keskkonnale.
See, umbes 100 miljoni USA dollariga nii avaliku kui ka erasektori rahastatud konsortsium, on koostöö Jaapani, Suurbritannia, Kanada, Hiina, Nigeeria ja Ameerika Ühendriikide teadlaste ja rahastamisagentuuride vahel. Projekti alustati 2002. aasta oktoobris ja see pidi eeldatavalt kestma 3 aastat. Tulemused avaldati kolmes faasis, millest esimene avaldati 2005., teine 2007. ja kolmas 2009. aastal.
Taust ja mehhanism
HapMapi eesmärgiks oligi kaardistada inimese genoom haplotüübiplokkidena, mis kirjeldaks inimese geneetiliste variatsioonide mustreid. Genoomi kaardistamine haplotüüpideks võimaldas tuvastada haplotüübigruppe esindavad märgistatud SNP-d. Selline lähenemine võimaldas teostada genotüüpimist odavamalt ja efektiivsemalt, kui terve genoomi sekveneerimine.
Uuritava haiguse geneetiliste faktorite leidmiseks esmalt tuvastatakse kindel genoomi piirkond. Seejärel on vaja leida märgistatud SNP-d HapMap’i andmetest, mille kaudu saab teada ka ülejäänud SNP-de alleelid ja sellest tulenevalt ka inimese haplotüübi. Sellist protseduuri korratakse mitme haige ja terve inimesega ning seejärel võrreldakse tulemusi mõlemast grupist. Sellisest uuringust peaksid selguma genoomi piirkonnad ja haplotüübid, mis on haigusega seotud.
Teaduskeskused
Genotüüpimine viidi läbi 10 teaduskeskuse poolt. Kanada uurimisgruppi juhtis Thomas J. Hudson McGilli Ülikoolist, Montrealist. See grupp uuris kromosoome 2 ja 4p. Hiina uurimisgrupp koonsnes keskustest Pekingis, Shanghais ja Hongkongis. Gruppi juhtis Huanming Yang ja keskenduti kromosoomidele 3, 8p ja 21. Jaapani tiimi eesotsas seisis Yusuke Nakamura Tokyo Ülikoolist ja keskenduti kromosoomidele 5, 11, 14, 15, 16, 17 ja 19. Briti tiimi juhtis David R. Bentley Sanger’i Instituudist ja seal uuriti kromosoome 1, 6, 10, 13 ja 20. Ameerika Ühendriikidest osales projektis 4 genotüüpimiskeskust: Uurimisrühm, mida juhtisid Mark Chee ja Arnold Oliphant Illumina Inc firmast, San Diegost (uurisid kromosoome 8q, 9, 18q, 22 ja X); Cambridge’s USAs asuv Broad Instituut, mida juhtis David Altshuler (keskenduti kromosoomidele 4q, 7q, 18q, Y ja mitokondri kromosoom); tiim Houstonist, Baylor’i Meditsiinokolledžist, mida juhtis Richard A. Gibbs (kromosoom 12) ja uurimisrühm California Ülikoolist San Franciscost, mille eesotsas seisis Pui-Yan Kwok (kromosoom 7p).
Kasutatud proovid
Rahvusvaheline HapMap-projekt analüüsib Aafrika, Aasia ja Euroopa päritoluga populatsioonide DNA-d. Sellised DNA proovid valiti, et HapMapi teadlased saaksid tuvastada maailma populatsioonide levinuimad haplotüübid.
Inimliigi lühikese ajaloo tõttu esinevad levinud haplotüübid peaaegu kõigis inimpopulatsioonides. Küll aga võib esineda iga haplotüüp ühes populatsioonis rohkem kui teises ning uuemad haplotüübid võivad esineda vaid ühes populatsioonis. Et kõige efektiivsemalt haplotüüpe tuvastavaid märgistatud SNP-sid valida, on vajalik välja selgitada haplotüüpide sagedus mitmetes populatsioonides. Samuti aitavad mitme populatsiooni geneetilised andmed uurida geneetilist mõju haigustele, mis on vähem või rohkem levinud erinevates gruppides.
Valim koosnes neljast populatsioonist: 90 inimesest (30 vanemad-laps triot) Yoruba etnilisest grupist Ibdanist, Nigeeriast (YRI); 90 Põhja- ja Lääne-Euroopa päritoluga inimest (30 triot) Utah'st, Ameerika Ühendriikidest (CEU); 45 han-hiinlast (Hiina suurim etniline grupp) Pekingist, Hiinast (CHB); 44 inimesest Tokyost, Jaapanist (JPT). III faasis uuriti lisaks esialgsele 269 inimesele veel 1184 indiviidi 11-st maailma populatsioonist.
Indiviididelt võetud vereproovid konverteeriti rakuliinideks, millega DNA-d paljundati.
Eetiliste probleemide vältimiseks tehti proovi andnud indiviidide kohta saadavaks infot vaid nende soo ja kuuluvuse (üks neljast populatsioonist) kohta. Vanemad-laps triode puhul avaldati ka see sugulussuhe. Meditsiinilisi ja fenotüübilisi andmeid doonorite kohta ei avaldatud.
Tulemused
HapMap-projekti I faasi eesmärgiks pandi ühe üksiku nukleotiidi polümorfismi genotüüpimine iga 5 kilobaasi tagant üle 269 indiviidi genoomi. Uuriti ainult neid SNP-sid, mille harvima alleeli sagedus oli suurem, kui 0,05. Et uuringut võrrelda täiuslikuma andmebaasiga, valiti välja kümme 500 kilobaasi pikkust järjestust ENCODE-projektist, millest kõik sekveneeriti 48 indiviidil ja need järjestused genotüübiti kõigi 269 doonori DNA-des.
I faasiga genotüübiti üle miljoni SNP, millest 300 000 olid märgistatud SNP-d. ENCODE-järjestustes genotüübiti kõik SNP-d, keskmiselt üks iga 279 aluspaari tagant. Uuringust saadud andmeid analüüsiti, et uurida genoomilõikude ja SNP-de vahelist aheldatuse tasakaalutust (inglise keeles linkage disequilibrium).